 

**בבית הדין הצבאי המחוזי**

**במחוז שיפוטי צפון**

**בפני השופט: סא"ל טובי הארט**

**בעניין: התובע הצבאי (ע"י ב"כ, קמ"ש אביחי שמיר)**

**נגד**

**הנאשם: ח/XXX טוראי ד' ק' (ע"י ב"כ, קמ"ש גילעד כהן)**

הכרעת-דין

על פי הודאתו, מורשע הנאשם בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו-1955, בגין כך שנעדר מיחידתו XXX מיום 21.11.2022 ועד יום 27.02.2023 למשך 99 ימים, בהתאם לכתב האישום ולפרטים הנוספים.

**ניתנה היום, ט"ו באדר התשפ"ג, 08.03.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

**גזר-דין**

הנאשם, טוראי ד' ק', הורשע על פי הודאתו בעבירה של היעדר מן השירות שלא ברשות, על כי נעדר מיחידתו לתקופה בת 99 ימים, אשר הסתיימה בהתייצבותו.

הנאשם גויס לצה"ל בחודש אוגוסט 2022 ולחובתו שתי היעדרויות קצרות משירות בגינן נדון בדין משמעתי. מטיעוני ההגנה ומדברו האחרון של הנאשם למדתי כי הרקע להיעדרויות נעוץ במצבו הכלכלי של הנאשם לאחר שניתק קשר עם הוריו. הנאשם הוסיף כי אינו סבור שיוכל להתמיד בשירות בשל חובות לגורמים פרטיים.

הצדדים הציגו בפניי הסדר טיעון אשר מבקש להקל עם הנאשם מתוך התחשבות בנסיבותיו האישיות. סברתי כי מדובר בהסדר מקל בשים לב לכך שהנאשם לא עשה ואינו מתכוון לעשות כל מאמץ לשלב בין חובת השירות לבין קשייו האישיים, אך לא מצאתי להתערב בהסדר.

**על הנאשם נגזרים, אפוא, העונשים הבאים:**

1. **ארבעים (40) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן שישים (60) ימים למשך שנתיים (2), שלא יעבור עבירה לפי סעיף 92 או 94 לחוק השיפוט הצבאי, התשט"ו-1955.**

**לאור הסכמת הצדדים יועבר העתק מפסק הדין לנציג מיטב בבס"כ אשר מתבקש להביא את הנאשם בפני וה"ל.**

**העתק מהחלטה זו יועבר לראש צוות הקב"נים במתקן הכליאה, לנוכח בקשת ההגנה כי הנאשם יאובחן על ידי המערך.**

**זכות ערעור כחוק.
ניתן היום, ט"ו באדר התשפ"ג, 08.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

שופט

**נערך על ידי א.ל**

**בתאריך 26.03.2023**

**חתימת המגיה: סגן שיר בן-ארמון**